‪हैलो।
‪-मिलकर खुशी हुई। मैं लार्स हूँ। ‪-हैलो।
‪-हैलो। कैसी हैं? ‪-हैलो।
‪कोई बात नहीं, मिलकर खुशी हुई।
‪आपसे मिलकर खुशी हुई। ‪हैलो, आप कैसी हैं? मैं कहाँ बैठूँ?
‪तो 35 लोगों का इंटरव्यू लेना है?
‪हाँ। कम से कम।
‪यह ठीक है?
‪मुझे कितनी जगह मिलेगी?
‪-पूरा कमरा ही है। ‪-पूरा।
‪-जैसे चाहें, वैसे बैठें। ‪-ठीक है।
‪तो आपको देखकर बात करनी है।
‪मैं इसे किस लहज़े में बोलूँ?
‪मैं भारतीय लहज़े में शुरुआत करूँ?
‪-तो फिर "न्यू यॉर्क" की बात कर सकते हैं। ‪-हाँ।
‪हम "जब तक है जान" के बारे में ‪बात कर सकते हैं।
‪मैं ब्रितानी लहज़े में भी बोल सकता हूँ।
‪पूरा इंटरव्यू इस लहज़े में कर सकता हूँ।
‪चमक है।
‪चमक नहीं है। बहुत ज़्यादा चमक है।
‪या मैं इसी तरह ही बात कर सकता हूँ।
‪अगर आप चाहें ‪तो मैं विवादित बातें भी बोल सकता हूँ।
‪कुछ अफ़वाहें।
‪ठीक है, इससे पहले कि आप रोल करें, ‪मैं ज़रा इसे थोड़ी देर पढ़ लूँ।
‪पहले हिस्से को।
‪मुझे नहीं पता ‪कि क्या होने वाला है, पर शुरू करते हैं।
‪मेरे दाँतों के बीच ‪कोई टुकड़ा तो नहीं फँसा है न?
‪-साफ़ हैं? ‪-हम लोग बहुत शोर करते हैं।
‪यह पक्का कर लें कि हम दरवाज़ा न खोल दें।
‪हम फ़िल्म के सेट पर नहीं हैं। चलिए।
‪रोल कर रहे हैं?
‪चेक पाँच, चार, तीन, दो एक।
‪हाँ, अब साउंड का स्तर।
‪साउंड, एक, दो, तीन।
‪बेहतरीन। दिमाग चकरा गया। शुरू कीजिए।
‪जब से मैंने होश संभाला है, ‪मैं अभिनेता ही बनना चाहता था।
‪हिंदी फ़िल्म से ज़्यादा ‪कोई भी चीज़ मोहित नहीं करती थी।
‪एक प्यारे से ‪गोल-मटोल बच्चे की कल्पना कीजिए,
‪जो टेलीविजन के सामने फ़र्श पर बैठा है,
‪जबकि बाकी बच्चे बाहर खेल रहे होते हैं।
‪मैं बस तल्लीन, कल्पना की दुनिया में, ‪मोहित और आँखें फाड़-फाड़कर देखता रहता था।
‪यह मेरे लिए बहुत ही लुभावनी दुनिया थी।
‪हम सब क्या हैं?
‪हम एक लाजवाब जगह पर हैं।
‪हम कई संस्कृतियों ‪और धर्मों वाले देश से हैं।
‪राजस्थान के रंग, ‪दक्षिण भारत के रस्म-रिवाज़ हैं,
‪उत्तरी भारत की उदारता और दरियादिली है।
‪जहाँ तक सिनेमा का सवाल है, दुनिया में
‪हमारी एक अलग पहचान है।
‪हम दुनिया में ‪सबसे ज़्यादा फ़िल्में बनाते हैं।
‪हम साल भर में ‪करीब 700 से 800 फ़िल्में बनाते हैं।
‪यह बहुत ज़्यादा है।
‪जैसे आप सुबह उठकर ब्रश करते हैं,
‪वैसे ही सिनेमा ‪हमारी ज़िंदगी में रच-बस गया है।
‪यह भारतीयों के ख़ून में होता है।
‪वे दो चीज़ों के दीवाने होते हैं। ‪एक तो है क्रिकेट और दूसरी है फ़िल्में।
‪जो फ़िल्में भारत में बनती हैं, ‪वे भारत के लिए, यहाँ के स्वभाव
‪और संस्कृति के लिए ‪पूरी तरह अनोखी होती हैं।
‪और वे किसी दूसरे की ‪नकल करने की कोशिश नहीं करतीं।
‪दुनिया में हिंदी फ़िल्मों को
‪उनके संगीत, नृत्य, जीवंतता,
‪और सुरमयी तरह से कहानी कहने की ‪ख़ूबसूरत शैली के लिए भी जाना जाता है।
‪भारतीय फ़िल्मकारों का ‪सिनेमा में संगीत को कायम रखना
‪अलग ख़ूबसूरती देता है।
‪या इसे अभी भी संगीतमय ही बनाए रखता है।
‪मुझे लगता है कि भारत के लिए ‪नाच और गाना इतने अनूठे हैं
‪कि यकीन ही नहीं होता। मतलब, लोग…
‪पश्चिम के ज़्यादातर लोगों को ‪समझ में ही नहीं आता कि क्या हो रहा है।
‪"वे गा क्यों रहे हैं ‪और क्या वे वाकई गायक हैं?"
‪मतलब, वे लिप-सिंकिंग या पार्श्वगायक की ‪संकल्पना को समझ ही नहीं पाते।
‪जैसे कि पश्चिम में, अगर आप गा रहे हैं, ‪तो खुद ही गा रहे होते हैं।
‪भारत में ऐसा नहीं होता।
‪हमारी संस्कृति बहुत पुरानी है।
‪मेरा मतलब, हमारी संस्कृति ‪4,000 साल से भी ज़्यादा पुरानी है।
‪शुरुआत से ही नाटक ‪और थिएटर हमारी संस्कृति का
‪हिस्सा रहे हैं। तो हम जानते हैं ‪कि हम क्या कर रहे हैं।
‪मुझे लगता है कि भारतीय संस्कृति की ‪अपनी एक शैली, विलासिता और कला है।
‪चाहे बात कपड़ों की हो, गहनों की हो,
‪या फिर चाहे बात राजकुमार, राजकुमारियों
‪और महाराजाओं की हो।
‪पश्चिम के लोग ‪भारतीय सिनेमा को जैसे देखते हैं,
‪यह उस तरह से ‪साधुओं के बारे में नहीं है, या फिर…
‪-सपेरों। ‪-…सपेरों के बारे में।
‪न हाथियों के बारे में ‪और न ही गायों के दौड़ने के।
‪अब हम काफ़ी तरक्की कर चुके हैं।
‪आज हमें उन्हें ‪किसी श्रेणी में रखना ही होता है,
‪तो हम उन्हें ड्रामा, रोमांस, एक्शन फ़िल्म ‪या फिर कॉमेडी का नाम देते हैं,
‪जबकि उनमें सब कुछ मौजूद होता है।
‪हमारी फ़िल्में हमारे खाने ‪या थाली की तरह होती हैं।
‪इसमें थोड़ा-थोड़ा सब कुछ होता है। ‪हर जज़्बात और हर शैली।
‪हमारे दर्शकों को यही पसंद आता है।
‪आप 1.32 बिलियन लोगों के ‪जज़्बात के साथ नहीं खेल सकते।
‪अगर देखिए, तो दुनिया का ‪हर सातवाँ इंसान भारतीय है।
‪हमारे जज़्बात बहुत गहरे होते हैं।
‪दुनिया में सेक्स के बाद, सिनेमा ही ‪मनोरंजन का सबसे बढ़िया साधन है।
‪कम से कम भारतीयों के लिए।
‪NETFLIX डॉक्यूमेंट्री सीरीज़
‪रोमैंटिक्स - बहुवचन संज्ञा ‪कल्पनाशील लेकिन अव्यवहारिक - दूरदर्शी :
‪एक इंसान जिसके पास एक ऐसी सोच होती है,
‪जो न तो असल ज़िंदगी पर आधारित होती है ‪और न ही बहुत व्यवहारिक होती है।
‪भाग एक - "जालंधर का रहने वाला लड़का"
‪मैं बहुत ही ‪निम्न मध्यम वर्गीय परिवार से आता हूँ।
‪तब टेलीविजन बहुत कम ही होते थे।
‪केवल एक चैनल आता था। वह भी सरकारी चैनल था।
‪शाहरुख़ ख़ान - अभिनेता
‪और उस पर हर रविवार को ‪फ़िल्म दिखाई जाती थी।
‪वह भी हम उन पड़ोसियों के ‪घर पर जाकर देखते थे,
‪जिनके पास टेलीविजन होता था
‪और जो बहुत दरियादिली से हम बच्चों को ‪आने और दरी पर बैठने देते थे।
‪अच्छी बात यह होती थी कि फ़िल्मों के ‪बीच में विज्ञापन नहीं आता था।
‪मेरे पापा "टाइम्स ऑफ़ इंडिया" देखते थे ‪और तय करते थे कि हम कौन सी फ़िल्म देखेंगे।
‪माधुरी दीक्षित ‪अभिनेत्री
‪जब उसकी समीक्षाएँ अच्छी हों।
‪दूरदर्शन ने ब्लैक एंड व्हाइट फ़िल्में ‪दिखानी शुरू कर दी थीं
‪और वे मुझे बहुत लुभाती थीं।
‪हम थिएटर में तो कभी-कभार ही जाते थे।
‪जयदीप साहनी - पटकथा लेखक
‪साल में एक बार या ऐसे ही।
‪थिएटर में जाना बहुत बड़ी बात होती थी।
‪आप तभी जाते थे, जब कोई ख़ास मौका होता ‪या फिर फ़िल्म बहुत ख़ास होती थी।
‪फ़िल्म के टिकटों की कालाबाज़ारी होती थी।
‪वे लोग बिल्कुल करीब आकर खड़े हो जाते
‪और कहते, "दस का पाँच।"
‪जिसका मतलब होता, पाँच रुपए का ‪टिकट दस में, पाँच वाला दस में।
‪तो वह बहुत बड़ी बात होती थी।
‪मैं साइकिल से लौटकर ‪माँ से कहता, "इंतज़ाम कर लिया।"
‪यह भी एक बड़ी चीज़ होती थी, बड़ी रिलीज़ ‪वगैरह के लिए टिकट का इंतज़ाम करना।
‪मुझे याद है, बचपन में
‪कई कलाकारों वाली पहली फ़िल्म थी।
‪जिसका मतलब था ‪कि उसमें कई मशहूर अभिनेता थे।
‪वह श्री यश चोपड़ा नाम के सज्जन ने बनाई थी।
‪और फ़िल्म का नाम "वक्त" था।
‪वक्त
‪उन दिनों में, ‪निर्देशकों को कम लोग ही जानते थे,
‪लोग कलाकारों को जानते थे, ‪मशहूर सितारों को जानते थे।
‪तो महान फ़िल्म बनाने वालों ‪या अच्छी फ़िल्म बनाने वालों,
‪या बड़ी फ़िल्म बनाने वालों के ‪दो-तीन नाम ही लोगों को पता होते थे।
‪मैं सच बोलूँगा। ये वे लोग होते थे, ‪जो बड़ी-बड़ी फ़िल्में बनाते थे।
‪वे बस बेहतरीन और लाजवाब लगते थे।
‪पर श्री यश चोपड़ा ऐसे इंसान थे, ‪जिनकी फ़िल्म आप ज़रूर देखना चाहते थे।
‪और अगर वह फ़िल्म अमिताभ बच्चन ‪या राजेश खन्ना के साथ हो,
‪तब तो देखना ही होता था।
‪मैंने उस्तादों को देखा था।
‪राज कपूर की पुरानी शैली देखी है।
‪करण जौहर - निर्देशक और निर्माता
‪गुरु दत्त, बिमल रॉय ‪और कई फ़िल्मों को देखा है।
‪पर यश चोपड़ा के ‪सिनेमा पर मेरी नज़रें टिक गईं।
‪आप तभी समझ जाते हैं ‪कि एक फ़िल्मकार ने बुलंदी हासिल कर ली है,
‪जब उसके सिनेमा को ‪"सिनेमा की शैली" का नाम दे देते हैं।
‪उन्होंने ड्रामा किया है, एक्शन किया है।
‪सलमान ख़ान - अभिनेता
‪उन्होंने हर तरह की फ़िल्म की है।
‪पर मेरे लिए यश चोपड़ा का मतलब रोमांस था।
‪आमिर ख़ान - अभिनेता
‪चाहे बात "कभी कभी, " ‪"चाँदनी" या फिर "सिलसिला" की हो।
‪मेरे लिए, "चाँदनी" और "लम्हे" ‪सबसे पसंदीदा पुरानी फ़िल्में हैं।
‪इन दोनों फ़िल्मों को देख-देखकर ‪मैं बड़ी हुई और मैं मंत्रमुग्ध थी।
‪रानी मुखर्जी - अभिनेत्री
‪उनकी फ़िल्मों में सबसे ख़ास बात ‪उनकी भव्यता की समझ होती थी।
‪और न सिर्फ़ दृश्यों को ‪शूट करने के तरीके से,
‪बल्कि विषय के स्तर पर भी भव्यता होती थी।
‪उनकी फ़िल्मों में अमर प्रेम होता है, ‪थोड़ा-बहुत किस्मत का खेल भी दिखता है।
‪यश जी ने अपनी अभिनेत्रियों को ‪बहुत ही सम्मान, शालीनता से
‪और परतों में पेश किया है।
‪कैटरीना कैफ़ - अभिनेत्री
‪अभिनेत्री हमेशा शिफ़ॉन की ‪कोई प्यारी सी पोशाक पहनती थी।
‪और हमेशा एक खुशहाल ‪और समृद्ध पंजाबी परिवार दिखता था।
‪जूही चावला - अभिनेत्री
‪वह एक तरह से ‪एक जीवनशैली और ठाठ-बाट दिखाते थे
‪और बचपन में ‪मुझे ये चीज़ें बहुत लुभाती थीं।
‪मैं सोचता था, "लोग बस कॉफ़ी पीने के लिए ‪वाकई पाँच सितारा होटल जाते हैं?"
‪मनीष मल्होत्रा - पोशाक और फ़ैशन डिज़ाइनर
‪आपको एक शानदार ‪और बेमिसाल संगीत की उम्मीद होती है।
‪सब कुछ चमकता-दमकता, ‪चुलबुला और ख़ूबसूरत होता है।
‪अनिल कपूर - अभिनेता
‪मुझे लगता है कि व्यावसायिक नज़रिए से ‪बना आज का ज़्यादातर सिनेमा
‪यश अंकल के शुरू किए गए ‪थान का कटा कपड़ा ही लगता है।
‪मुझे लोग बेहद ख़ूबसूरत दिखे,
‪औरतें शानदार लगीं, मर्द बहुत हसीन लगे।
‪और मैं बस मंत्रमुग्ध सा देखता रहता था।
‪उनकी फ़िल्में देख-देखकर ‪मुझ पर जुनून सा सवार हो जाता था।
‪और मैं सोचता था कि बचपन में ‪मुझे लगातार मंत्रमुग्ध करने वाला
‪इंसान कौन है।
‪जालंधर, पंजाब
‪यश चोपड़ा जालंधर के रहने वाले थे।
‪वे पाँच भाई और बहन थे। ‪और वह उनमें सबसे छोटे थे।
‪वे बहुत ही साधारण परिवार से थे।
‪वे उन कल्पना वाले अमीर लोगों जैसे नहीं थे।
‪वे साधारण लोग थे।
‪बी. आर. चोपड़ा सबसे बड़े थे।
‪बी. आर. चोपड़ा - निर्देशक और निर्माता
‪वह उन्हें अपना बड़ा भाई ही नहीं,
‪बल्कि पिता भी मानते थे।
‪क्योंकि दोनों के बीच ‪उम्र का बहुत ज़्यादा अंतर था।
‪और श्री बी. आर. चोपड़ा कामयाब हो गए थे।
‪क्योंकि वह परिवार में पढ़े-लिखे थे।
‪उदेश शर्मा - पारिवारिक दोस्त
‪वह किसी तरह से पत्रकार बनने में ‪कामयाब हो गए, फिर एक लेखक बन गए,
‪उसके बाद फ़िल्में बनानी शुरू कीं। ‪फिर वे बम्बई आ गए।
‪ब्रितानी सेनाओं ने बम्बई को अलविदा कहा ‪गोमॉन्ट ब्रिटिश न्यूज़
‪सत्ता सौंपने के बाद लॉर्ड माउंटबेटन ने
‪भारत छोड़ती पहली ब्रितानी सेनाओं को ‪अलविदा कहा, जिसके बाद बम्बई ने
‪स्वतंत्रता दिवस का जश्न देखा।
‪मुझे लगता है कि बँटवारे से ‪सबकी मानसिकता पर गहरा असर पड़ा।
‪भारतीय प्रायद्वीप को ‪भारत और पाकिस्तान नाम के दो हिस्सों में
‪बाँट दिया गया है,
‪जिनकी अपनी-अपनी ‪सरकारें होंगी, जो ब्रितानी…
‪लगभग 10,000 सालों से ‪बिल्कुल अलग तरह का देश रहते हुए
‪प्रजातांत्रिक गणतंत्र होना आसान नहीं होता।
‪भारत की आज़ादी की दसवीं सालगिरह के
‪मौके पर नई दिल्ली में ‪सरकारी इमारतें रोशनी से जगमगा रही हैं।
‪प्रजातांत्रिक सरकार के ‪दस सालों के दौरान हुई तरक्की के बारे में
‪प्रधानमंत्री नेहरू ने यादें ताज़ा कीं
‪और भारत के भविष्य
‪और उसके 380 मिलियन ‪आज़ाद नागरिकों के लिए बहुत उम्मीदें जताई।
‪यश चोपड़ा के बड़े भाई बी. आर. चोपड़ा '50 के ‪दशक की शुरुआत में फ़िल्में बनाने लगे थे।
‪और शायद यश बी. आर. चोपड़ा को ‪उम्मीद भरी नज़रों से देखते थे।
‪वह बहुत मशहूर थे।
‪वह अशोक कुमार, दिलीप कुमार जैसे ‪बड़े सितारों के साथ काम करने लगे थे।
‪तनुल ठाकुर - फ़िल्म पत्रकार
‪बी. आर. चोपड़ा ‪केवल एक प्रमुख फ़िल्मकार ही नहीं थे,
‪बल्कि वह ऐसे फ़िल्मकार थे,
‪जो आदर्शों पर चलते थे।
‪जिन्होंने नेहरू और दूसरे राजनैतिक नेताओं ‪के साथ यह सोच साझा की
‪कि सिनेमा को राष्ट्र निर्माण के ‪साधन के रूप में इस्तेमाल किया जा सकता है।
‪यह केवल मनोरंजन के लिए नहीं था।
‪आज फ़िल्म इंडस्ट्री, ‪फ़िल्में इंसानों की सोच पर…
‪पंडित नेहरू (1961) ‪हॉलीवुड प्रेस के साथ इंटरव्यू
‪…प्रत्यक्ष या कभी-कभी ‪अप्रत्यक्ष रूप से असर डालने में
‪बहुत अहम भूमिका निभाती हैं।
‪तो जब यश चोपड़ा बी. आर. फ़िल्म्स में ‪आते हैं और सकारात्मकता की वह लहर आती है,
‪तो वह उन्हें अपने साथ बहा ले जाती है।
‪यश जी बम्बई आए और वह ‪बी. आर. फ़िल्म्स में ही सहायक बन गए।
‪जब यश जी बी. आर. चोपड़ा के लिए काम ‪कर रहे थे, तो वह पगार लेते थे।
‪महेन वकील - भूतपूर्व कार्यकारी निर्माता, ‪यश राज फ़िल्म्स
‪वह कोई हिस्सेदार वगैरह नहीं थे।
‪यश जी एक बहुत ही मशहूर फ़िल्म, "नया दौर, "
‪जिसे अब क्लासिक माना जाता है, ‪के लिए सहायक बने थे।
‪और उनके भाई, बी. आर. चोपड़ा ने ‪अपने छोटे भाई में…
‪नसरीन मुन्नी कबीर - फ़िल्म पत्रकार और लेखक
‪…बेहतरीन संभावना देखी होगी और कहा,
‪"अच्छा, यह फ़िल्म निर्देशन कर सकता है।"
‪तो 1959 में यश चोपड़ा ने ‪अपनी पहली फ़िल्म, "धूल का फूल" बनाई।
‪धूल का फूल (1959) - निर्देशक : यश चोपड़ा ‪निर्माता : बी. आर. चोपड़ा
‪यह फ़िल्म एक संदेश लिए हुए थी।
‪हे भगवान!
‪जो "एक नाजायज़ औलाद का ‪क्या मतलब है?" का पहलू तलाशती है।
‪यह केवल समय के ‪लिहाज़ से ही नहीं, बल्कि संवेदनशीलता के
‪नज़रिए से भी लाजवाब फ़िल्म थी।
‪यह एक ऐसे इंसान ने बनाई थी,
‪जिसके दिमाग में भारत के पंजाब और ‪पाकिस्तान के पंजाब में कोई अंतर नहीं था।
‪उन्होंने दोनों ही राज्यों और देशों में ‪अपने बचपन के कई साल बिताए थे।
‪धर्मपुत्र (1961) - निर्देशक : यश चोपड़ा ‪निर्माता : बी. आर. चोपड़ा
‪और यह यश चोपड़ा की शुरुआती फ़िल्मों की ‪किस्मों में साफ़ देखा जा सकता है।
‪उनकी दूसरी फ़िल्म, "धर्मपुत्र"
‪हिंदू कट्टरवाद का आईना दिखाती है।
‪भारत विभाजित
‪साथ ही, यह बँटवारे का दर्द भी दिखाती है।
‪पर वह एक ऐसे इंसान थे, ‪जो कविताओं के ज़रिए चीज़ों को कह जाते थे।
‪जज़्बातों में नरमी के लिए ‪उनका एक रवैया होता था
‪और आप वह देख सकते हैं।
‪चार साल बाद, उन्होंने बहुत ही भव्य ‪और दौलतमंद परिवेश की फ़िल्म, "वक्त" बनाई।
‪वक्त (1965) - निर्देशक : यश चोपड़ा ‪निर्माता : बी. आर. चोपड़ा
‪यह बहुत ही अव्वल दर्जे के समाज की ‪मनोरंजन वाली फ़िल्म मानी जा सकती है।
‪इस तरह की फ़िल्मों से ही ‪करण जौहर जैसे लोगों को प्रेरणा मिली।
‪और इससे प्रोडक्शन डिज़ाइन और कहानी के ‪नज़रिए को लेकर फ़िल्म बनाने की
‪एक प्रभावी रूपरेखा तैयार हो गई।
‪"वक्त" बेहद कामयाब साबित हुई।
‪और मुझे लगता है कि वह फ़िल्म इंडस्ट्री के ‪जादू से मोहित हो गए थे।
‪फ़िल्म बनाने की कला उनमें जन्मजात थी।
‪और भगवान के बनाए ऐसे कुछ लोग होते ही हैं…
‪उनके ख़ून में होती है।
‪और बी. आर. समूह में जो भी हो रहा था, ‪वह उसमें बहते ही चले गए।
‪वह उस माहौल से काफ़ी खुश थे।
‪उनकी शादी होने से पहले तक।
‪दरअसल, हम 1970 के शुरुआती दौर में मिले थे।
‪वह फ़िल्म इंस्टीट्यूट ऑफ़ इंडिया के लिए
‪इम्तिहान देने दिल्ली आए थे।
‪और उन्हें वहाँ बस एक दिन रहना था,
‪पर अगले दिन की उनकी उड़ान छूट गई।
‪तो हमारे कुछ दोस्त, जो उन्हें भी जानते थे…
‪पामेला चोपड़ा - यश चोपड़ा की पत्नी
‪…. डिनर के लिए बुलाने और मेरे माता-पिता से
‪इजाज़त लेने के लिए मेरे घर आए।
‪उस वक्त यही नियम होता था।
‪पर मैं उनसे एक बार पहले भी ‪मिल चुकी थी और मना कर चुकी थी।
‪क्योंकि वह मुझे थोड़े अजीब लगे थे।
‪मतलब, वह किसी अजीब चीज़ को भी ‪कहने में हिचकिचाते नहीं थे।
‪और मैंने एक सूती धोती पहन रखी थी,
‪कोई मेकअप वगैरह नहीं किया था, ‪बाल वगैरह भी नहीं सँवारे थे।
‪मैंने कहा, "अगर चाहते हो ‪कि मैं ऐसे आ जाऊँ, तो आ जाऊँगी।"
‪मुझे जो पसंद नहीं आया, ‪उसके लिए मैं सज-धजकर नहीं आऊँगी।
‪तो मैं चली गई और अजीब बात यह है ‪कि वह मुझे बहुत आकर्षक लगे
‪क्योंकि उन्होंने अपने मन में तय कर लिया था ‪कि उनकी मुझमें कोई दिलचस्पी नहीं है।
‪और मैंने भी अपने मन में तय कर लिया था ‪कि मुझे उनमें कोई दिलचस्पी नहीं है।
‪और फिर मुझे पता चला कि उनके भाई और भाभी
‪मुझसे मिलने के लिए ‪उड़ान से दिल्ली आ रहे थे।
‪मेरी शादी हो गई।
‪मैं अपने हनीमून पर गया।
‪और अपने हनीमून पर ही,
‪मैंने सोचा कि बी. आर. फ़िल्म्स में ‪पाँच फ़िल्मों के निर्देशन के बाद…
‪यश चोपड़ा - फ़िल्म निर्देशक
‪…मुझे लगा कि अब अपने दम पर ‪उड़ान भरने का समय आ गया है।
‪वह हमेशा अपने भाई की छत्रछाया में थे।
‪जब हम शादी के बाद पहली बार बम्बई आए थे,
‪तो उनके साथ ही रह रहे थे।
‪एक दिन यश उठे और बोले,
‪"देखिए, हम अब अलग रहने जा रहे हैं।"
‪रजत जयंती - धूल का फूल
‪मैं बी. आर. फ़िल्म्स के ‪बैनर तले अपने बड़े भाई की…
‪…शरण और संरक्षण में था।
‪मुझे कारोबार की कोई समझ नहीं थी।
‪बतौर निर्देशक मैं नया नहीं था, ‪पर बतौर निर्माता मैं बिल्कुल नया था।
‪मैं बहुत डरा हुआ था कि आगे क्या होगा।
‪तो उन्होंने कहा, ‪"मैं सही कदम उठा रहा हूँ?"
‪मैंने कहा, ‪"आपको अपने मन में क्या लग रहा है?
‪क्या आप सही कदम उठा रहे हैं?"
‪कहीं न कहीं अंदर से एक आवाज़ आ रही थी, ‪"अभी नहीं, तो कभी नहीं, बस बढ़ जाओ।"
‪आपको बता दूँ, उनके भाई बहुत खुश नहीं थे।
‪क्योंकि वह अपनी कंपनी से ‪होनहार निर्देशक खो देते।
‪बी. आर. चोपड़ा के उस वक्त के ‪वितरक, गुलशन राय,
‪जो एक बड़े फ़ाइनेंसर भी थे, ने ‪यश जी को फ़ोन किया।
‪गुलशन राय उन दिनों की ‪बहुत प्रभावी और ताकतवर शख्सियत थे।
‪मतलब, वह सबसे ‪ताकतवर वितरक और फ़ाइनेंसर थे।
‪वह मेरे पास आए।
‪"सुना है कि आप एक फ़िल्म बनाना चाहते हैं।"
‪"आपको जितना भी पैसा चाहिए, ‪आपकी जो भी शर्तें हों, मैं आपके साथ हूँ।"
‪श्री गुलशन राय बहुत दरियादिल, ‪बहुत लाजवाब थे।
‪उनका मेरे ऊपर निर्देशक, कारोबारी ‪और इंसान के रूप में भरोसा था।
‪हमने दस गुणा 20 के एक कमरे से शुरुआत की।
‪राजकमल स्टूडियोज़ - बम्बई
‪और वहीं पर यश राज फ़िल्म्स का जन्म हुआ।
‪यश राज फ़िल्म्स प्रस्तुत करते हैं
‪दाग - प्यार की कविता
‪बी. आर. फ़िल्म्स के ‪बैनर तले पाँच फ़िल्में बनाने के बाद,
‪यश चोपड़ा ने अपने दम पर ‪फ़िल्में बनाने का फ़ैसला किया।
‪तो 1970 में यश चोपड़ा ने ‪यश राज फ़िल्म्स बनाया।
‪और एक साल बाद, 1971 में ‪इस बैनर तले पहली फ़िल्म बनाई,
‪जिसका नाम था, "दाग।"
‪"दाग" में राजेश खन्ना थे, ‪जो बहुत मशहूर अभिनेता थे,
‪साथ में शर्मीला टैगोर और राखी थीं।
‪तीनों बहुत नामचीन सितारे थे।
‪जब "दाग" फ़िल्म पूरी हो गई,
‪सारे वितरक फ़िल्म देखने आए।
‪उन्होंने कहा, "बेहतरीन है।"
‪पर बहुत दबे मन से कहा।
‪और श्री गुलशन राय ने ‪मुझसे बहुत नरम अंदाज़ में कहा,
‪"शायद यह अच्छी न चले।"
‪और अब बतौर निर्माता, ‪यह मेरी अग्निपरीक्षा थी।
‪अगर फ़िल्म ने ‪अच्छा कारोबार नहीं किया, तो लोग कहेंगे,
‪"यश को कुछ नहीं आता।"
‪फ़िल्म के रिलीज़ होने से पहले…
‪यश चोपड़ा की दाग - प्यार की एक कविता
‪…कई रातों तक उन्हें नींद नहीं आई थी।
‪और फिर ज़ाहिर है, ‪यश की पहली फ़िल्म हिट हो गई थी।
‪श्री यश चोपड़ा के लिए
‪और फिर जब फ़िल्म को हिट करार दे दिया गया, ‪तो उन्हें यकीन नहीं हो रहा था।
‪शायद वह दुनिया के सबसे संकोची इंसान थे।
‪मतलब, जब उन्हें कोई अवार्ड, ‪सम्मान वगैरह मिलता था,
‪तो मुझसे सबसे पहले यही पूछते थे,
‪"क्या तुम्हें लगता है ‪कि मैं वाकई इसके लायक था?"
‪मैं कहती थी, ‪"हाँ, तुम्हें जाकर उसे लेना चाहिए।"
‪आप '70 के दशक के शुरुआती दौर में
‪यश चोपड़ा के लिए ‪उत्साहित ज़रूर महसूस करेंगे।
‪वह न केवल एक युवा निर्माता थे, ‪बल्कि एक युवा पति और युवा पिता भी थे।
‪आदित्य - जन्म 1971
‪उदय - जन्म 1973
‪वह आगे की सोच रखने वाले इंसान थे।
‪अब यह सब उनके देश में चल रही ‪गतिविधियों के परिदृश्य में रखकर देखिए।
‪पाकिस्तानी सेना ने बंगाली लोगों को ‪सबक सिखाने के लिए अभियान शुरू किया।
‪बांग्लादेश की जय हो!
‪भारत सरकार महज़ एक मूक दर्शक बनकर ‪बैठी नहीं रह सकती थी।
‪हालात अब ऐसे हो चले हैं कि दोनों देशों ‪के लिए वापसी की गुंजाइश नहीं दिख रही है।
‪रेडियो पाक
‪एक आज़ाद देश के सारे वादे…
‪अनुपमा चोपड़ा - फ़िल्म पत्रकार
‪पाकिस्तान ने भारतीय हवाई क्षेत्र के
‪पश्चिमी कमान इलाके में ‪अचानक हवाई हमला कर दिया है।
‪सन् 1971 - भारत-पाक जंग
‪…आज़ादी के वे बड़े-बड़े वादे, ‪सब अब टूटने से लगे थे।
‪हमने सुना है कि बांग्लादेश की घटनाओं से
‪शरणार्थियों की बाढ़ सी आ गई है।
‪और फिर यह जंग…
‪देश के कई हिस्सों में भ्रष्टाचार था ‪और अराजकता का माहौल था।
‪और फिर ज़ाहिर है, 1975 में आपातकाल लगा।
‪इलाहाबाद उच्च न्यायालय ने
‪इंदिरा गाँधी को ‪चुनावी कदाचार का दोषी पाया है।
‪सन् 1975 ‪इंदिरा गाँधी ने 'आपातकाल' घोषित किया
‪जब आपातकाल लगाया गया,
‪तो इंदिरा गाँधी की ‪सरकार ने तानाशाही तरीके अपनाकर
‪विरोध की आवाज़ को दबा दिया।
‪हज़ारों मीडिया कर्मियों को ‪जेल भेज दिया गया और न्यायपालिका…
‪सन् 1975, आपातकाल लगा,
‪जिसमें कई कड़े कानून लागू किए गए
‪और पूरा देश कैद हो गया।
‪दो सालों तक, प्रेस की आज़ादी छीन ली गई थी।
‪और ऐसे माहौल में, ‪एक प्रतिक्रिया सामने आती है।
‪और वह प्रतिक्रिया ‪"ऐंग्री यंग मैन" के रूप में सामने आती है,
‪जिसके किरदार को ‪अमिताभ बच्चन ने बखूबी निभाया था।
‪रातों रात, हीरो बदल गया, ‪हीरो का चेहरा बदल गया।
‪अमित जी "ऐंग्री यंग मैन" का ‪किरदार निभा रहे थे,
‪जो नैतिक रूप से ‪सही छवि वाला हीरो नहीं होता है।
‪वह बगावत करने वाला, ‪वह एक तरह से अपराधी होता था…
‪…पर जिसका दिल सही करता था।
‪और अमिताभ बच्चन आम आदमी की आवाज़ बन गए।
‪वह उनके हीरो, उनके आदर्श बन गए, ‪जिसके साथ वे खड़े दिखे।
‪उस दौर में सिनेमा का मतलब ‪केवल अमिताभ बच्चन होता था।
‪ऋतिक रोशन - अभिनेता
‪सब कुछ उनके ही बारे में था।
‪यह हमेशा के लिए एक रिवाज़ बन गया था।
‪अगर हम बचपन में फ़िल्म देखने जाते थे…
‪उदय चोपड़ा - अभिनेता और निर्माता, ‪यश चोपड़ा के बेटे
‪…तो घर लौटकर फ़िल्म के ‪कुछ हिस्सों की नकल करते थे।
‪हम उसके जज़्बाती पहलू को ‪कभी नहीं समझते थे।
‪बचपन में हमने इस बारे में कभी नहीं सोचा।
‪अभिषेक बच्चन - अभिनेता, ‪अमिताभ बच्चन के बेटे
‪वह हमारे लिए, "हे भगवान, ‪यह तो मस्त है" होता था।
‪बचपन में, मैं और अभिषेक साथ खेला करते थे।
‪और हमारे बीच झगड़े की इकलौती वजह
‪यह होती थी कि अमिताभ बच्चन कौन बनेगा?
‪और वह कहता, "मैं उनका बेटा हूँ।"
‪मैं कहता, "तुम हर बार ‪अमिताभ बच्चन नहीं बन सकते।"
‪क्योंकि हम दीवाने प्रशंसक थे। ‪मतलब, उस दौर में,
‪वह एक सुपरस्टार थे, ‪हर कोई उनका किरदार ही चुनना चाहता था।
‪इंडियाना विश्वविद्यालय में,
‪जहाँ मैं मीडिया अध्ययन में ‪अपना अंडर-ग्रैजुएट करने गया था…
‪रणवीर सिंह - अभिनेता
‪…यह सोचकर कि मुझे ‪कॉपीराइटर का काम मिल जाएगा।
‪और मेरे दूसरे साल में, ‪मैंने क्लास के पंजीकरण में देर कर दी,
‪केवल एक जगह खाली बची थी और वह भी ‪बिना मुख्य विषय के लिए एक्टिंग प्रथम थी।
‪और पहले दिन ही, प्रशिक्षक ने हमें
‪उठकर कोई भी प्रदर्शन करने को कहा।
‪आपको कविता सुनानी है, ‪नाचना है, बस कुछ करना है।
‪तो मैंने सोचा, "ठीक है। ‪मुझे कुछ ऐसा करना होगा, जो मुझे आता हो।"
‪और मुझे "दीवार" फ़िल्म के ‪मोनोलॉग के शब्द याद थे।
‪मैंने क्लास के सामने अभिनय शुरू कर दिया ‪और उसमें एक अफ़्रीकी-अमरीकी छात्र था,
‪एक कोरियाई छात्र था,
‪उसमें ऐसे लोग थे, ‪जो हिंदी बिल्कुल नहीं समझते थे।
‪और वे इस तरह देख रहे थे।
‪पता है? और मैंने वही किया। यह कुछ ऐसा था…
‪इस मोनोलॉग को ‪निभाने का कोई और तरीका नहीं है, ठीक है।
‪त्रिमूर्ति फ़िल्म्स प्राइवेट लिमिटेड ‪पेश करते हैं
‪"दीवार" की बात किए बिना ‪आप हिंदी सिनेमा की बात ही नहीं कर सकते।
‪दीवार - ईस्टमैन कलर
‪"दीवार" उस "ऐंग्री यंग मैन" का साँचा थी।
‪मुझे लगता है ‪कि यश चोपड़ा ने "दीवार" में जो किया,
‪उससे ही श्री बच्चन उस मुकाम तक ‪पहुँच पाए, जहाँ आज वे हैं।
‪कई लोग सोचते थे ‪कि "दीवार" एक एक्शन फ़िल्म है।
‪सलीम ख़ान - पटकथा लेखक
‪दीवार में केवल एक जगह मार-धाड़ है।
‪वरना फ़िल्म पूरी तरह से ‪पारिवारिक ड्रामा थी।
‪दो भाई, माँ।
‪मुझे यश जी की शुरुआती याद ‪आकर्षक स्पोर्ट्स कार में
‪मरीन ड्राइव पर गाड़ी चलाते हुए है।
‪और यश जी को हमेशा नई पीढ़ी के ऐसे ‪नौजवान निर्देशक के रूप में जाना जाता था…
‪अमिताभ बच्चन - अभिनेता
‪…जो अलग-अलग फ़िल्में बनाना चाहता था।
‪सलीम-जावेद ने सुझाया कि श्री यश चोपड़ा को ‪"दीवार" का निर्देशन करना चाहिए।
‪सलीम-जावेद - पटकथा लेखक जोड़ी
‪उस समय तक यश जी ने खुद को ऐसे ‪निर्देशक के रूप में स्थापित कर लिया था,
‪जो ज़्यादातर ख़ूबसूरत प्राकृतिक दृश्यों,
‪चीज़ों और प्रकृति की ‪सुंदरता को लेकर काम करते थे।
‪पर "दीवार" एक रूखी सी फ़िल्म थी।
‪और लोग सोचते थे कि क्या वे ‪ऐसा कुछ करने के लिए राज़ी होंगे।
‪जब यश जी "दीवार" जैसी फ़िल्म भी ‪कर रहे थे, तब भी प्रकृति और रोमांस से
‪उनका लगाव बरकरार था।
‪तो एक दृश्य था, जिसमें मैंने ‪जाकर बदला लेने का ठान लिया था
‪और मैंने रिवॉल्वर तान रखा है ‪और मैं बहुत गंभीर दिख रहा हूँ।
‪और कैमरे को घुमाकर गुलाबों के ‪एक गुलदस्ते की ओर कर दिया जाता है।
‪मैंने कहा, "अरे, यश जी, ‪यह बहुत गंभीर दृश्य है।
‪हम गोलियों वगैरह की बात कर रहे हैं।
‪आप गुलदस्ते को क्यों दिखा रहे हैं?"
‪मुझे लगता है कि शादी और बच्चों के होने से ‪यश चोपड़ा के फ़िल्म बनाने के
‪तरीके पर बहुत गहरा असर पड़ा।
‪शायद ऐसा किसी भी निर्देशक के साथ होगा।
‪और आपको समझ में आने लगता है ‪कि कुछ निजी स्तर की चीज़ें
‪ख़ूबसूरती से ‪पेशेवर ज़िंदगी में घुलती जा रही हैं।
‪पत्नी को ‪अर्धांगिनी यूँ ही नहीं कहा जाता है।
‪पैम कहीं न कहीं पृष्ठभूमि में होती थीं,
‪पर उनके विचार, उनकी सोच की ‪झलक साफ़ दिखती थी।
‪शुरुआती सालों में यश जी की ‪कामयाबी के पीछे पैम जी का बड़ा हाथ था।
‪पूनम ढिल्लों - अभिनेत्री
‪ख़ासतौर से जब उन्होंने ‪अपने दम पर काम शुरू किया था।
‪वह विश्व स्तर की महिला थीं।
‪शिक्षित, अक्लमंद, साफ़ बोलने वाली।
‪सेट पर यश जी की जो अहमियत थी,
‪पैम चोपड़ा की ‪वही अहमियत सेट से परे होती थी।
‪वह स्वाभाविक रूप से ‪व्यवस्था कर लेती हैं। उनके ख़ून में है।
‪अनुपम खेर - अभिनेता
‪वह यह पक्का करती थीं कि हर कोई ‪हर किसी को जान ले…
‪काजोल - अभिनेत्री
‪…और सब एक-दूसरे के संपर्क में रहें।
‪आर. तोलत
‪दरअसल, संगीत मेरा जुनून है।
‪यश को यह पता था और संगीत की ‪एक बैठक में शामिल होने के लिए बुलाया।
‪और धीरे-धीरे मैं उस समूह का हिस्सा बन गई।
‪मेरी माँ को संगीत ‪और गाने की बहुत अच्छी समझ थी।
‪हमारे घर में गद्दे वाला एक कमरा है,
‪जो कि संगीत के कमरे जैसा था।
‪और रचनात्मकता वाला माहौल पैदा करने के लिए ‪उसे ख़ास तौर से बनाया गया था।
‪मुझे याद है, जब हम बच्चे बाहर खेलते थे,
‪तो हमें अंदर से गाने की ‪आवाज़ सुनाई देती थी
‪और मेरे माता और पिता ‪अलग-अलग धुनों पर काम कर रहे होते थे,
‪यह समझने की कोशिश करते ‪कि क्या ठीक है और क्या नहीं।
‪गीतकार के साथ काम करते।
‪और मुझे लगता है ‪कि पंजाबी संगीत को फ़िल्मों में लाने का
‪श्रेय आंशिक रूप से ‪पैम चोपड़ा जी को जाता है।
‪आज भी यह एक अहम हिस्सा होता है
‪और जिन हिट गानों पर हम सब आज भी नाचते हैं,
‪उनमें पंजाबी पृष्ठभूमि होती है।
‪पामेला चोपड़ा की आवाज़
‪शायद मेरे पिता जी की शादी होने के बाद,
‪वह मेरी माँ के नज़रिए में ‪बहुत दिलचस्पी रखते थे।
‪तो वह हमेशा उनसे पूछते थे ‪कि महिला का नज़रिया क्या है।
‪और मुझे लगता है कि शादी के बाद की ‪फ़िल्मों में यह बदलाव दिखता है।
‪एक उत्सुक, बुद्धिमान दिमाग वाली ‪साथी का साथ होने से
‪इस तरह का रंग उनकी फ़िल्मों पर चढ़ने लगा, ‪न सिर्फ़ एक ख़ास तरह की कोमलता का,
‪बल्कि अपनी महिला किरदारों के बारे में ‪गहरी जानकारी के साथ।
‪दरअसल, उन्होंने ही ‪"कभी कभी" की कहानी लिखी है।
‪यश राज फ़िल्म्स प्राइवेट लिमिटेड ‪पेश करते हैं - कभी कभी
‪कहानी - पामेला चोपड़ा
‪कभी कभी (1976) - निर्देशक : यश चोपड़ा
‪हर कामयाब फ़िल्म के बाद, ‪एक निर्देशक कुछ नया करने की कोशिश करता है।
‪मुझे लगता है कि "कभी कभी"
‪एक तरह से कला फ़िल्म थी।
‪रोमांस में एक प्रयोग जैसी थी।
‪पर उसमें उस समय के ‪सारे बड़े-बड़े सितारे थे।
‪तो लोगों को लगा ‪कि बहुत व्यावसायिक फ़िल्म बना रहा हूँ।
‪हमने "दीवार" के लिए ‪कई महीनों तक शूट किया था।
‪दस या 15 दिनों के अंतर पर ‪हमने "कभी कभी" शुरू कर दी थी।
‪एक आक्रामक ‪और बहुत अंधेरी पृष्ठभूमि से बदलकर
‪अचानक एक ऐसे माहौल में आ जाना
‪जो फूलों, पहाड़ों और बर्फ़ से भरा था,
‪यह बहुत ही साहसी बदलाव था।
‪पर जिस आसानी से ‪उन्होंने इस बदलाव को अपना लिया,
‪वह काफ़ी लाजवाब था।
‪"कभी कभी" एक नौजवान लेखक की कहानी है।
‪उसे एक लड़की से प्यार हो जाता है।
‪पर उस लड़की के माता-पिता उसकी शादी ‪किसी वास्तुकार लड़के से करा देते हैं।
‪और अमिताभ बच्चन का दिल टूट जाता है।
‪तो अमिताभ बच्चन ने कविता लिखना छोड़ दिया,
‪उनकी शादी एक दूसरे किरदार से होती है, ‪जिसकी भूमिका वहीदा रहमान ने निभाई है।
‪फिर फ़िल्म में दो दशक बाद का कट आता है
‪और उसमें अगली युवा पीढ़ी की ‪ज़िंदगी दिखती है।
‪"कभी कभी" बहुत बड़ी फ़िल्म थी।
‪मुझे लगता है कि उसकी ‪पूरी स्क्रिप्ट यश जी के दिमाग में थी।
‪नीतू कपूर - अभिनेत्री
‪पर हमें कभी महसूस ही नहीं हुआ कि क्या हो…
‪हम बस मज़े कर रहे थे।
‪हम खेल खेल रहे थे, खा-पी रहे थे ‪और मज़ाक कर रहे थे।
‪मुझे पता भी नहीं था कि मैं क्या कर रही थी।
‪याद है, तुम फ़िल्म में ‪मेरा किरदार निभाना चाहते थे?
‪नहीं, मेरी कहानी बिल्कुल अलग ही है।
‪जब मुझसे "कभी कभी" करने के लिए बात की गई, ‪तो मैं यह फ़िल्म करना ही नहीं चाहता था
‪क्योंकि मुझे लगा कि अगर वे मुझे ‪नीतू का किरदार दें, तो मैं वह करूँगा।
‪-यह किरदारों को उलटना चाहते थे। ‪-उलटना।
‪पर यश जी ने कहा, "वह लड़की का किरदार है। ‪वह किरदार आपको कैसे दे सकते हैं?"
‪मैंने कहा कि आप उसे मर्द बना दीजिए।
‪शायद वह मेरा बचपना था। ‪मुझे नहीं पता कि इसकी वजह क्या थी।
‪फिर मेरे चाचा जी आए और बैठाकर…
‪-शशि कपूर। ‪-मुझे समझाया।
‪शशि कपूर और यश जी ने मुझे समझाया।
‪उन्होंने मुझे मनाया, मुझे श्रीनगर ले गए, ‪उस एक दिन में करीब 14-15 दृश्य फ़िल्माए,
‪जब मैं उनके साथ था।
‪फिर मैं फ़िल्म में फँस गया था।
‪इसलिए नहीं कि… ‪मैं सोचता था, "हे भगवान, अब मैं फँस गया।"
‪पर अब, जब पीछे मुड़कर देखता हूँ, ‪उस दौर में, तो मुझे लगता है
‪मैं कितनी बेवकूफ़ी भरी बात कर रहा था।
‪इनका किरदार कितना अच्छा था।
‪मैं इतनी अच्छी फ़िल्म से चूक गया होता,
‪जो शायद पूरे देश में बनी
‪कुछ चुनिंदा ‪प्यारी रूमानी फ़िल्मों में से एक है।
‪"कभी कभी" के बारे में ‪सबसे यादगार चीज़ यह थी
‪कि यह अपनी ‪महिला किरदारों को सशक्त करती है।
‪"कभी कभी" की कहानी को एक महिला ने लिखा था।
‪क्योंकि वही सबसे अहम किरदार थी। ‪जो कहानी को बढ़ा रही थी।
‪फ़िल्म में जो महिला किरदार हैं,
‪उनके बारे में फ़िल्म का ‪नज़रिया बिल्कुल साफ़ है।
‪वे न सिर्फ़ अपने लिए फ़ैसले करती हैं,
‪बल्कि अपने फ़ैसलों, नुकसानों, खुशियों
‪और मज़े वगैरह की ज़िम्मेदारी भी लेती हैं।
‪"कभी कभी" बहुत ज़्यादा बारीकी में जाती है ‪और बेहद पेचीदा फ़िल्म हो जाती है
‪और रिश्तों और शादी के बारे में ‪जो बातें यह बताती है,
‪वह महिलाओं के उन पारंपरिक सोच ‪और वफ़ादारी वगैरह से बहुत अलग है,
‪मतलब, "आप एक ही ‪इंसान से प्यार कर सकते हैं।"
‪वे बहुत परिपक्व दृश्य थे, ‪वे आधुनिक दृश्य थे।
‪ऐसे दृश्यों को दिखाने से लोग बचते हैं। ‪पर मैंने इन्हें रखा था, यही वह दृश्य है।
‪ये बातें… दरअसल, यही ज़िंदगी है।
‪और मुझे लगता है कि "कभी कभी" ने ‪उस बेहद संवेदनशील और सौम्य नायक को
‪फिर से हिंदी फ़िल्म में पेश किया, जिसे ‪हर वक्त मर्दानगी दिखाने की ज़रूरत नहीं थी।
‪सिलसिला (1981) - निर्देशक : यश चोपड़ा
‪यह वही दौर था जब श्री अमिताभ बच्चन ने
‪लाजवाब ताकत वाले ‪और "ऐंग्री यंग मैन" बनना छोड़ दिया था।
‪उन्होंने कुछ शानदार फ़िल्में बनाईं।
‪पर मेरे बचपन के दौरान, ‪वह ऐसा सिनेमा पेश कर रहे थे
‪जिसके प्रति किसी नौजवान का ‪उतना झुकाव नहीं होता था।
‪वे बहुत प्यारे और ख़ूबसूरत औरत और मर्द थे
‪और रोमांस और कविता की बात कर रहे थे।
‪मेरी माँ और बहन को वे पसंद थे, ‪हमारे आसपास का हर इंसान पसंद करता था।
‪मेरे लिए, सच कहूँ तो, मुझे लगता था, ‪"श्री बच्चन कवि का किरदार क्यों करते हैं?
‪वह लोगों को मार-पीट क्यों नहीं रहे?"
‪क्या आपने कभी बैठकर यह सोचा है ‪कि आपकी फ़िल्म क्यों गलत हो गई?
‪यह उम्मीद के मुताबिक ‪कारोबार क्यों नहीं कर पाई?
‪उस दौर में भारतीय सिनेमा में ‪बहुत बड़ा बदलाव आ गया था।
‪केवल एक्शन फ़िल्में ही बन रही थीं।
‪उस समय सामाजिक और रूमानी ‪फ़िल्मों की ज़्यादा गुंजाइश नहीं थी।
‪लोग आज़माना नहीं चाहते थे, ‪वे देखना भी नहीं चाहते थे।
‪वे अपने पैसे बचाकर उस बड़े सितारे को
‪देखना चाहते थे, जो एक्शन फ़िल्म करेगा।
‪जब '80 के दशक में वीसीआर आ गया था, ‪तो वह वाकई एक निचला स्तर था।
‪मध्यम वर्ग के लोगों ने ‪थिएटर जाना ही बंद कर दिया।
‪जीवीसी आपको करता है आज़ाद
‪टीवी से करें कार्यक्रम रिकॉर्ड
‪मुझे याद है कि हम एक वीसीआर ‪और रंगीन टीवी किराए पर मँगवाते थे
‪और हम वीएचएस टेप पर फ़िल्में देखा करते थे।
‪आप जो कार्यक्रम देखने से चूक गए, ‪उन्हें दोबारा चलाकर देखें।
‪उस समय कोई लड़का आपके दरवाज़े पर
‪अपने थैले में फ़िल्मों की ‪जाली कैसेट लेकर आता था।
‪वह आपको शायद उसी दिन ‪या अगले दिन तक वह फ़िल्म दे देता था।
‪वह समूह जो वीसीआर किराए पर ले सकता था, ‪कह सकते हैं कि मध्यम वर्गीय परिवार,
‪थिएटर से गायब रहने लगा।
‪और इसकी वजह से ऐसा हुआ
‪कि दर्शकों में वर्ग की संरचना बदल गई।
‪वह दर्शक समूह जिसे अपमानजनक रूप से ‪"आगे बैठने वाला समूह" कहा जाता है।
‪नया कदम (1984) ‪निर्देशक : के. राघवेंद्र राव
‪हम दक्षिण में ‪बनने वाली फ़िल्मों से प्रेरणा लेने लगे।
‪उस दौर में हम आंदोलन की ‪मशाल जलाए रखने के लिए बेताब थे।
‪तो फ़िल्मों में ढेर सा रंग दिखने लगा ‪और फूहड़ता आ गई।
‪अस्सी के दशक में फ़िल्मों ने हद पार कर दी
‪और मुझे नहीं लगता…
‪सैफ़ अली ख़ान - अभिनेता
‪…कि भारतीय सिनेमा का ‪वह दशक मेरा पसंदीदा था।
‪अस्सी के दशक के ‪शुरुआती सालों में जिस तरह का
‪सिनेमा दिखाया गया, ‪वह मुझे निजी तौर पर पसंद नहीं था।
‪और चूँकि मैं फ़िल्मी परिवार से ‪ताल्लुक रखता था,
‪तो मैं चाहूँगा कि फ़िल्मी दुनिया से ‪बेहतर सिनेमा निकलकर आए।
‪पर यश चोपड़ा के आसपास जो कुछ भी बन रहा था, ‪वह उससे बिल्कुल अलग थे।
‪और इसीलिए उस दौर में ‪उन्हें कुछ नाकामयाबी झेलनी पड़ी
‪क्योंकि मुझे लगता है ‪कि उनकी सौंदर्य की समझ
‪बदले हुए भारत की ‪समझ से मेल नहीं खा रही थी।
‪मुझे लगता है कि उस माहौल में,
‪यश जी जैसे संवेदनशीलता वाले इंसान
‪शायद नई चीज़ें आज़मा रहे थे ‪और यह समझने की कोशिश कर रहे थे
‪कि क्या हिट होगा, क्या ठीक रहेगा।
‪हर निर्देशक की ज़िंदगी में, एक ऐसा दौर ‪आता है, जब वह उलझन में पड़ जाता है।
‪उसे समझ नहीं आता कि वह क्या करे।
‪मैंने तीन फ़िल्में बनाईं।
‪एक फ़िल्म अपने दिल से बनाई ‪और अब भी कहता हूँ कि दिल से बनाई,
‪-"सिलसिला।" ‪-"सिलसिला।"
‪फ़िल्म कामयाब रही।
‪मुझे उस फ़िल्म पर नाज़ है।
‪पर बॉक्स ऑफ़िस पर वैसा कारोबार ‪नहीं कर पाई, जैसी मुझे उम्मीद थी।
‪यश चोपड़ा की सिलसिला
‪"मशाल" भी उम्मीदों पर खरी नहीं उतरी।
‪मशाल (1984) - निर्देशक : यश चोपड़ा
‪उससे हम सबके करियर पर असर पड़ा। ‪उस फ़िल्म ने अच्छा कारोबार नहीं किया।
‪वह नाकामयाबी थी।
‪फ़ासले (1985) - निर्देशक : यश चोपड़ा
‪बदकिस्मती से, "फ़ासले" भी पिट गई।
‪और यश इन सब चीज़ों को ‪निजी नाकामयाबी मानते थे।
‪ख़ासतौर पर तब, जब वह किसी फ़िल्म को ‪बहुत पसंद करते और वह अच्छी नहीं चलती थी।
‪वह परेशान हो जाते थे ‪और अवसाद से घिर जाते थे।
‪न तो किसी से मिलना चाहते थे ‪न ही किसी से बात वगैरह करना चाहते थे।
‪और फिर, ज़ाहिर है, ‪उन्हें एक फ़िल्म तो बनानी ही थी,
‪जिसमें कलाकारों का समूह हो, ‪मतलब कई सितारे साथ हों।
‪विजय
‪और यह उनकी पुरानी फ़िल्मों से अलग नहीं थी।
‪उन्होंने कहा, "साफ़ तौर पर ‪मुझे व्यावसायिक फ़िल्म बनानी है,
‪जिसमें नाच और गाना हो
‪और कहीं-कहीं पर ‪थोड़े-बहुत सेक्स की झलक भी हो।
‪जैसे कि बिकिनी और टकराव के दृश्य हों।"
‪मैंने एक बहुत नपा-तुला ‪व्यावसायिक फ़ैसला किया था।
‪मैं यह नहीं कह सकता ‪कि यह फ़िल्म दिल से बनाई थी।
‪मुझे लगता है कि फ़िल्म को बनाने के दौरान
‪मुझे एहसास हो रहा था कि उन्हें ‪न तो रचनात्मकता महसूस हो रही थी,
‪और न ही इसमें मज़ा आ रहा था। ‪मुझे भी मज़ा नहीं आया।
‪शायद किसी को अच्छा नहीं लग रहा था।
‪उस वक्त मैं "विजय" बना रहा था।
‪मैं कर क्या रहा हूँ?
‪तो जब "विजय" में मेरा शूट चल रहा था,
‪उन्होंने मुझे बताया, "मैं प्रेम कहानी पर ‪आधारित एक फ़िल्म बनाना चाहता हूँ।"
‪हमारी इंडस्ट्री में हिंसा को लेकर ‪थकावट महसूस होने लगी थी।
‪मैंने कहा, "ठीक है। अब मैं ‪अपनी ज़िंदगी का सबसे बड़ा दाँव खेलूँगा।"
‪"चाहे जो हो जाए।"
‪"मैं ऐसी फ़िल्म नहीं बनाऊँगा, ‪जिसमें कोई फ़ॉर्मूला हो,
‪जिसमें इसकी, उसकी, हर चीज़ की नाप-तौल हो।"
‪"मैं ऐसी फ़िल्म बनाऊँगा, ‪जो मेरे दिल को छुए।"
‪-वह "चाँदनी" थी। ‪-मैंने "चाँदनी" शुरू की।
‪चाँदनी (1989) - निर्देशक : यश चोपड़ा
‪उस समय की सबसे बड़ी सितारा श्रीदेवी थीं।
‪मैंने श्रीदेवी के साथ ‪कभी काम नहीं किया था।
‪मैंने एक फ़िल्म देखी थी, ‪जिसने मुझे बहुत प्रभावित किया।
‪-हाँ। ‪-अमित जी ने वह फ़िल्म दिखाई थी।
‪और मैं उनके प्रदर्शन से बहुत प्रभावित था।
‪खाते समय बात नहीं करनी चाहिए।
‪मून्राम पिरइ (1982) ‪निर्देशक : बालू महेंद्र
‪वह इस मामले में इतने कम…
‪उन्हें समझ में नहीं आया ‪कि उनसे संपर्क कैसे करें।
‪तो उन्होंने मेरे भाई से ‪उनसे बात करने को कहा।
‪बोनी कपूर - निर्माता
‪तो मेरे भाई उड़ान लेकर चेन्नई गए ‪और उनकी माँ से बात की।
‪और उनके लिए इस बात का कोई मतलब नहीं था
‪कि यश चोपड़ा कौन हैं, ‪जिन्होंने इतनी शानदार फ़िल्में बनाई थीं।
‪बात केवल पैसों की थी।
‪उस वक्त "चाँदनी" को श्रीदेवी के मुकाबले
‪कहीं ज़्यादा फ़ायदा हुआ, जबकि श्रीदेवी को ‪फ़िल्म से उतना फ़ायदा नहीं हुआ।
‪क्योंकि उनका फ़िल्म में होना ‪बहुत बड़ी बात थी।
‪मुझे एक दिन की बात याद है।
‪एक बहुत प्रमुख आलोचक ने मुझे बताया,
‪"आप यह फ़िल्म क्यों बना रहे हैं?"
‪उन्होंने कहा, "विनोद खन्ना फ़िल्म में हैं। ‪और कोई मार-धाड़ ही नहीं है।"
‪"इस फ़िल्म में कोई ख़ासियत नहीं है।"
‪अगर आपको लगता है कि मार-धाड़ ख़ासियत है, ‪तो मुझे लगता है कि गाना ख़ासियत होता है।
‪यह कहीं बेहतर ख़ासियत है क्योंकि
‪गाना तब भी आपके साथ होता है, ‪जब आप थिएटर से बाहर चले जाते हैं।
‪यश को हमेशा इस बात के लिए जाना जाता था
‪कि वह अपनी अभिनेत्रियों को ‪ख़ूबसूरत पोशाकें पहनाते थे।
‪मुझे याद है, मैं एक बार उनके ‪कमरे में गया, तो वह "वोग" पढ़ रहे थे।
‪मैंने कहा, "अंकल, आप 'वोग' पढ़ रहे हैं? ‪यह बहुत मस्त बात है।"
‪उन्होंने कहा, "मैं पोशाकें देख रहा हूँ।"
‪अगर पोशाकें मेरी नज़रों में न चढ़ें, ‪तो मैं 50-60 पोशाकें रद्द कर देता हूँ।
‪उन्होंने "चाँदनी" की
‪कल्पना बिल्कुल सफ़ेद कपड़ों में की थी।
‪मैं उन्हें बिल्कुल ‪साधारण रूप में दिखाना चाहता था।
‪"चाँदनी" यानि शुद्धता, ‪मतलब सफ़ेदी, मतलब मासूम।
‪तो वह यश के पास आईं और बोलीं,
‪"यश जी, ये सफ़ेद कपड़े क्यों रख रहे हैं?
‪बिल्कुल बेरंग लगता है।"
‪मैंने कहा, "श्रीदेवी, अभिनेत्री के रूप में
‪मुझे आपके हुनर और प्रदर्शन पर भरोसा है।"
‪"अगर आप मेरे निर्देशन पर भरोसा करती हैं,
‪तो मैं आपको अपने मन मुताबिक ‪पेश करना चाहता हूँ।"
‪और फिर उनकी माँ आईं।
‪"यश चोपड़ा जी, हमारे समुदाय में सफ़ेद ‪रंग को खुशी के साथ जोड़कर नहीं देखा जाता।"
‪तो यश ने कहा,
‪"यह मेरी सोच है।"
‪उन्होंने उन्हें किसी तरह मनाया, ‪पर वह पूरी तरह संतुष्ट नहीं थीं।
‪पैसा नहीं बचा था,
‪और "चाँदनी" को बनाने में ‪उन्होंने बैंक से उधार ले लिया था।
‪एक तरह से वह उनकी आखिरी कोशिश थी।
‪मुझे यह बात अच्छी तरह से पता है ‪कि यश जी जानते थे कि अगर यह फ़िल्म न चली,
‪तो वह फ़िल्म का कारोबार बंद कर देंगे।
‪क्योंकि वह जानते थे ‪कि यह उनकी आखिरी कोशिश थी।
‪जब आपने "चाँदनी" ‪पहली बार देखी थी, उसका कुछ याद है?
‪हाँ, मुझे याद है। वह प्रीमियर शो था।
‪चाँदनी
‪यश चोपड़ा की चाँदनी
‪फ़िल्म खत्म होने के बाद ‪मैं प्यार की छलाँगें लगा रहा था।
‪मतलब, मेरी प्रतिक्रिया में। ‪मैं पागल सा हो गया था।
‪मैं इस फ़िल्म को अगले हफ़्ते के ‪सातों दिन देखने को तैयार था।
‪पर मुझे दूसरों की प्रतिक्रिया काफ़ी फ़ीकी ‪और उनमें उत्साह की कमी दिखी।
‪"यह बहुत लंबी है, बहुत ज़्यादा गाने हैं।
‪यह किस बारे में है?
‪इसे कौन समझ पाएगा? ‪यह कमाई कराने वाली फ़िल्म नहीं है।"
‪और मैंने सोचा, ‪"लोग समझ क्यों नहीं पा रहे हैं?"
‪एक वितरक ने मुझे फ़ोन किया।
‪वह फ़िल्म को रिलीज़ नहीं करना चाहता था।
‪वह इस फ़िल्म को छोड़ना चाहता था।
‪और मुझे याद है ‪कि हम होटल के एक गलियारे में थे
‪और फ़िल्म के अच्छा कारोबार न करने की ‪पहली रिपोर्ट आ चुकी थी।
‪और लिफ़्ट से अपने कमरे तक चलना, मैं…
‪जिस पल वह लिफ़्ट से निकले,
‪वह बिल्कुल अलग ही इंसान थे।
‪जब "चाँदनी" का प्रीमियर हुआ था,
‪देश भर में कई संदेश भेजे गए।
‪"एक और फ़्लॉप फ़िल्म आ रही है। ‪थिएटर में जगह मत दीजिए।"
‪उन दिनों में वह बहुत हतोत्साहित हो गए थे।
‪उन्होंने कहा, "पता नहीं, मेरे सपने थे,
‪पर पता नहीं, ‪अब आगे फ़िल्में बना पाऊँगा या नहीं।"
‪फिर हमने मिली-जुली रिपोर्टें सुनीं, ‪शायद फ़िल्म अच्छी नहीं चल रही है
‪या कुछ लोगों को ‪फ़िल्म पसंद नहीं आई है, वगैरह-वगैरह।
‪तो मुझे याद है ‪कि मैं उस बातचीत का हिस्सा था
‪और झटके महसूस कर रहा था।
‪पर किस्मत में कुछ और लिखा था, ‪"चाँदनी" हिट हो गई।
‪देवियो और सज्जनो, ‪उस होनहार टीम के लिए तालियाँ हो जाएँ,
‪जिन्होंने "चाँदनी" को बनाया है।
‪और फिर, यश चोपड़ा ने ‪पीछे मुड़कर नहीं देखा।
‪फ़िल्म ने रफ़्तार पकड़ी ‪और लोग पागल हुए फिर रहे थे।
‪उत्तर भारत बिल्कुल दीवाना हो गया था। ‪संगीत ज़बरदस्त हिट हो गया था।
‪इसने अनुमान लगाने वाले लोगों को ‪पूरी तरह से मात दे दी थी।
‪हे भगवान, वह बेहद शानदार, ख़ूबसूरत…
‪भूमि पेडनेकर - अभिनेत्री
‪…और संवेदनशील लग रही थीं, ‪पर इसके बावजूद उनका अंदाज़ नारी जैसा था।
‪हर औरत श्रीदेवी बनना चाहती थी।
‪वह सुंदरता, ख़ूबसूरती ‪और प्रदर्शन का प्रतीक थीं।
‪उनमें वह सब कुछ था, जो किसी हिंदी ‪फ़िल्म की अभिनेत्री में चाहिए होता है।
‪आपको कई ख़ूबसूरत अभिनेत्रियाँ दिखेंगी, ‪जो अपने फ़न में माहिर हैं,
‪जो कला में भी अच्छी हैं।
‪आयुष्मान खुराना - अभिनेता
‪पर बेहतरीन कॉमिक टाइमिंग ‪होने की बात कम ही दिखती है।
‪हाँ!
‪और श्रीदेवी में यह हुनर था।
‪मेरे हिसाब से, यह पहली फ़िल्म थी ‪जिसने रोमांस के लिए दरवाज़े खोल दिए।
‪बिल्कुल। हम आज भी ‪उस दौर के फ़ायदे उठा रहे हैं।
‪दरअसल, वह एक नई भाषा जैसी थी।
‪उन्होंने एक अलग तरह का डांस किया,
‪जो उनकी दिमागी हालत की एक झलकी थी।
‪और मैंने बस सोचा, ‪"यह है क्या? यह तो बिल्कुल नया है।"
‪वह एकदम चोटी का रोमांस था, ‪जो बस यश जी की ही सोच हो सकती थी।
‪हेलिकॉप्टर से लड़की के ऊपर ‪गुलाब की पंखुड़ियाँ फेंकना।
‪और वह कामयाब रहा, ‪फ़िल्म ज़बरदस्त हिट साबित हुई।
‪"चाँदनी" के बाद, लोग रोमांटिक फ़िल्मों को ‪देखने के लिए थिएटर में आने लगे थे।
‪अचानक, एक्शन की बजाय ‪रोमांटिक फ़िल्में बनने लगीं।
‪हे भगवान, रोमांटिक फ़िल्में लौट आई हैं। ‪"चाँदनी" ज़बरदस्त हिट साबित हो गई।
‪और अब रोमांटिक फ़िल्मों का दौर लौट आया है।
‪बेवकूफ़
‪यश जी ने हमें जिस तरह का सिनेमा दिया, ‪वह तमन्नाओं से भरा था,
‪वह उम्मीद से भरा सिनेमा था।
‪यह उस तरह का सिनेमा है जिससे आपको ‪एहसास होता है कि आप सपने देख सकते हैं।
‪वह स्विट्ज़रलैंड को ‪नक्शे पर फिर से लेकर आए।
‪हमारे पास स्विट्ज़रलैंड था।
‪उस वक्त, हममें से चुनिंदा लोगों के पास
‪स्विट्ज़रलैंड जाकर ‪इन चीज़ों के देखने के पैसे थे।
‪और हमने इन फ़िल्मों के ज़रिए ‪परोक्ष रूप से यात्राएँ कीं।
‪श्री चोपड़ा, यह हमारा सौभाग्य है कि अब हम
‪सुईट नंबर 250 आपके लिए समर्पित कर रहे हैं।
‪स्विट्ज़रलैंड के ‪लोगों को अपनी पूरी ज़िंदगी
‪श्री यश चोपड़ा का ‪एहसानमंद होना चाहिए और वे हैं भी।
‪यह बेहद खुशी और सम्मान की बात है
‪कि निर्देशक यश चोपड़ा हमारे साथ हैं…
‪उनके पास उनके नाम का ‪सुईट है, उनके नाम की ट्रेन है।
‪मैं एक बस में जिनेवा से गस्टाड जा रहा था
‪और बस का चालक हमारा परिचय ‪ऐसे करा रहा था जैसे कि हम पर्यटक हों।
‪"आप एक झील के पास से गुज़रेंगे। ‪इस झील का नाम चोपड़ा झील है।"
‪-यह नहीं पता था कि चोपड़ा जी बैठे हुए… ‪-कि उस झील का नाम आपके नाम पर था।
‪इंटरलाकन के राजदूत।
‪शुक्रिया।
‪फिर मैं अपने सितारों, तकनीशियनों, ‪कर्मचारियों का शुक्रिया अदा करना चाहूँगा,
‪जिन्होंने मेरे साथ ‪इतने लंबे समय तक काम किया है
‪कि यह कामयाबी मिल पाई और यश राज फ़िल्म्स ‪इकाई में यह नई जान फूँकी जा सकी।
‪आपको यह एहसास हो जाता है ‪कि यश चोपड़ा और पूरा प्रोडक्शन हाउस
‪एक तरह से बर्बादी से उठ रहा है।
‪कि यह फिर से जीवंत हो उठा है।
‪कई और बदलाव भी होते हैं। यहाँ तक कि…
‪निजी और पेशेवर स्तर, दोनों पर।
‪एक नौजवान, आदित्य चोपड़ा ने ‪करियर की शुरुआत कर दी है।
‪क्या आपको लगता था कि आदित्य चोपड़ा ‪बड़े होकर निर्देशक बनेंगे?
‪बेशक।
‪यह तो चर्चा का मुद्दा भी नहीं था।
‪यह तो बस… ‪मुझे तो इस बारे में सोचना भी याद नहीं है।
‪क्योंकि आपको बस पता था कि आदी तो… ‪बस, उसकी दुनिया सिनेमा ही थी।
‪आदित्य चोपड़ा - यश चोपड़ा के बेटे
‪मुझे यकीन था कि वह फ़िल्मकार ही बनेंगे।
‪पर मुझे लगता है कि उन्होंने ‪उससे बढ़कर हासिल किया है।
‪मुझे लगता है कि अब ‪वह केवल फ़िल्मकार नहीं हैं।
‪मुझे लगता है कि वह सिनेमा को ‪एक वृहद स्तर पर बनाते हैं।
‪वह हमारी इंडस्ट्री का अगुवा हैं।
‪जब मैंने शुरुआत की थी, तो मैंने ‪आदी का इंटरव्यू लेने की कोशिश की थी
‪और ज़ाहिर है कि मुझे कामयाबी नहीं मिली।
‪ऐसी क्या बात है? ‪वह इतने एकांतप्रिय क्यों हैं?
‪समाज के खिलाफ़? मुझे नहीं पता।
‪मुझे पता तो है, पर मैं आपको नहीं बताऊँगी।
‪उन्हें अकेले रहना पसंद है।
‪उन्हें बाहर जाना पसंद नहीं है, वह ‪अपनी फ़िल्मों का प्रोमोशन पसंद नहीं करते।
‪उन्हें बिल्कुल पसंद नहीं है। ‪वह अकेले रहना चाहते हैं।
‪मुझे लगता है कि आदी का रुख साफ़ है।
‪"मैं एक कहानी लिखना चाहता हूँ ‪और मुझे फ़िल्म बनानी है।
‪जब मैं कहानी नहीं लिख रहा होता हूँ ‪या फ़िल्म नहीं बनाता,
‪मुझे कहानी लिखने में दूसरों की मदद करनी है ‪और बतौर निर्माता फ़िल्म बनानी है।"
‪इतना मत शर्माइए, अब इधर आइए।
‪आदी, चलिए भी।
‪कैमरे से इतना मत घबराइए, ठीक है?
‪कैसा लग रहा है, आदी?
‪आदी! आदित्य चोपड़ा, महान निर्देशक।
‪"दिलवाले दुल्हनिया ले जाएँगे" के ‪इकलौते होनहार इंसान
‪अब दरवाज़े से ‪लंगड़ाते हुए बाहर जा रहे हैं।
‪आदी आपसे बात करेंगे या नहीं?
‪क्या आपको हैरानी होगी, अगर मैं कहूँ
‪कि उन्होंने हमसे कैमरे पर ‪तफ़सील से बात की है, वे हमें…
‪क्या?
‪-वह कैमरा पर होंगे? ‪-हाँ।
‪क्या कह रही हैं?
‪उन्होंने कभी किसी को…
‪यह तो बहुत बड़ी बात है!
‪आदी तो मेरी शादी में भी चेहरा ढककर आए थे।
‪क्या आदित्य चोपड़ा ‪आखिरकार सार्वजनिक रूप से दिखेंगे?
‪एकांतप्रिय निर्देशक आदित्य चोपड़ा…
‪आदित्य चोपड़ा और रानी मुखर्जी ‪डिनर डेट का आनंद लेते हुए
‪आदित्य चोपड़ा बहुत शर्मीले हैं
‪और मीडिया द्वारा ‪उनकी तस्वीरें खींचना पसंद नहीं है।
‪क्या आदित्य चोपड़ा ने तय कर लिया है ‪कि अब मेरी तस्वीर होगी?
‪मुझे तो यकीन ही नहीं होता।
‪मुझे तो यकीन ही नहीं हो रहा ‪कि वह वाकई कैमरा के सामने बैठे
‪और उन्होंने अपनी बात रखी।
‪उन्हें इससे नफ़रत है।
‪उनका आखिरी इंटरव्यू कब हुआ था, ‪मतलब, 20 साल पहले? पता नहीं।
‪हे भगवान!
‪आपको उस इंटरव्यू की ‪अच्छी कीमत लगानी चाहिए।
‪मैं आपसे खरीद लूँगा।
‪तब तो मुझे लगता है ‪कि नए युग की शुरुआत हो गई है।
‪यह ज़िंदगी में नया अध्याय है।
‪शाबाश, दोस्तो, बधाई हो।
‪शायद काम बन गया। इंटरव्यू पूरा हो गया।
‪ठीक है, चलते हैं, दोस्तो।
‪संवाद अनुवादक रश्मि शर्मा